b'\n_START_ARTICLE_\nNiemenlampi (Parkano)\n_START_SECTION_\nMaantietoa\n_START_PARAGRAPH_\nLammen pituus on 750 metri\xc3\xa4, leveys 350 metri\xc3\xa4 ja sen pinta-ala on 7,7 hehtaaria. Se sijaitsee Kuivasj\xc3\xa4rven laskujoessa, jonka eri osuuksilla on eri nimi\xc3\xa4. Joen alkuosaa kutsutaan Kuivasjoeksi, Niemenlammen ja Ruonanlammen v\xc3\xa4li\xc3\xa4 Ruonanjoeksi ja Ruonanlammesta eteenp\xc3\xa4in eli joen alajuoksua Jarvanjoeksi. Jarvasjoki laskee Linnanj\xc3\xa4rveen. Joki virtaa lammen l\xc3\xa4pi. Lampi ja joki on t\xc3\xa4ysin peltomaiseman keskell\xc3\xa4. Rantaviivan pituus on 1,3 kilometri\xc3\xa4. L\xc3\xa4hiymp\xc3\xa4rist\xc3\xb6ss\xc3\xa4 sijaitsee kahdeksan maatilaa ja rantaan on rakennettu nelj\xc3\xa4 vapaa-ajan asuntoa. Kyl\xc3\xa4tie kiert\xc3\xa4\xc3\xa4 sek\xc3\xa4 lammen ett\xc3\xa4 joen uoman.\n_START_SECTION_\nHistoriaa\n_START_PARAGRAPH_\nJokiuomaa on yli sadan vuoden aikana perattu ja joessa olevien lampien vedenpintaa samalla alennettu. Kun joessa oleva lampia arvioidaan, tulisi Niemenlampea kohdella historiallisista syist\xc3\xa4 omana lampenaan ja Linnanlahti tulisi samasta syyst\xc3\xa4 katsoa kuuluvan Ruonanlampeen. Vanhoista Parkanon ja Kihni\xc3\xb6n pit\xc3\xa4j\xc3\xa4nkartoista n\xc3\xa4kee, kuinka Niemenlammen luusua on kapea ja kuinka Linnanlahden ja Ruonanlammen v\xc3\xa4li on l\xc3\xa4hes yht\xc3\xa4 leve\xc3\xa4 kuin Ruonanlampi koko matkaltaan._NEWLINE_Vuoden 1959 painetussa peruskartassa tilanne on muuttunut selv\xc3\xa4sti. Linnanlahti on kuin oma lampensa, jonka vedenpinta on yht\xc3\xa4 korkealla molempien lampien kanssa. Nyt se vaikuttaisi kuuluvan l\xc3\xa4heisesti Niemenlampeen ennemmin kuin Ruonanlampeen. Matala Niemenlampi on alkanut ruohottumaan l\xc3\xa4nsirannastaan.'